**ΠΕΖΗ**

**Πρωτοβουλία Πολιτών για τα Δικαιώματα των Πεζών**

[http://www.pezh.](http://www.pezh.gr/)org      Τ.Θ. 3188 Αθήνα 10210    E-mail: pezh@pezh.gr

τηλ. 2109223905 - 2106531610 - φαξ: 2109223905

**ΕΡΩΤΗΜΑΤΟΛΟΓΙΟ**

**ΠΡΟΣ ΤΟΥΣ**

**ΣΥΝΔΥΑΣΜΟΥΣ ΤΩΝ ΕΚΛΟΓΩΝ ΤΟΠΙΚΗΣ ΑΥΤΟΔΙΟΙΚΗΣΗΣ 2014**

**για τα θέματα των πεζών και τη βιώσιμη κινητικότητα**

Το παρακάτω ερωτηματολόγιο συντάχθηκε από την πρωτοβουλία «ΠΕΖΗ» ([www.pezh.](http://www.pezh.gr/)org).

Κάθε ενδιαφερόμενος συνδυασμός που συμμετέχει στις εκλογές της τοπικής αυτοδιοίκησης καλείται να το συμπληρώσει. Καλούνται τα στελέχη των συνδυασμών καθώς και δημότες που ενδιαφέρονται για το θέμα, να το προωθήσουν στους συνδυασμούς να παρακολουθήσουν τη συμπλήρωσή του και να το επιστρέψουν στον σύλλογο ΠΕΖΗ, με οποιονδήποτε τρόπο επιθυμούν.

Οι απαντήσεις των συνδυασμών θα δημοσιευτούν στην ιστοσελίδα του συλλόγου ΠΕΖΗ ώστε να φαίνεται σε ποιους συνδυασμούς Δήμων υποβλήθηκε, ποιοί απάντησαν και το περιεχόμενο των απαντήσεων. Θα εκδοθεί σχετικό δελτίο τύπου.

**ΕΙΣΑΓΩΓΗ**

Είναι εδώ και χρόνια κοινός τόπος ότι οι ελληνικές πόλεις και πολλά χωριά πάσχουν από την υπερβολική παρουσία και χρήση του ΙΧ αυτοκινήτου. Η χρήση μοτοσικλετών και αυτοκινήτων γίνεται με γενικευμένη καταπάτηση των χώρων των πεζών. Αυτή η κατάχρηση γεννά μια σειρά από αρνητικές συνέπειες που επιβαρύνουν την υγεία, την απόλαυση της καθημερινότητας και γενικότερα την ποιότητα ζωής των κατοίκων. Σαν πιο βασικές αναφέρονται:

* Ο βαρύς φόρος αίματος στην άσφαλτο
* Η σταδιακή κατάληψη κάθε ελεύθερου χώρου για τις “ανάγκες” της στάθμευσης και μετακίνησης των οχημάτων και η διάσπαση της πόλης. Ένα από τα αποτελέσματα αυτού του φαινομένου είναι ότι τα παιδιά έχουν χάσει τη δυνατότητα να παίζουν έξω.
* Η αισθητική και τουριστική υποβάθμιση των πόλεων
* Η αφαίρεση πόρων από τους πολίτες αλλά και την εθνική οικονομία, καθώς τόσο τα αυτοκίνητα όσο και τα καύσιμα είναι εισαγόμενα
* Η ακύρωση της ίδιας της ικανότητας του ΙΧ να μεταφέρει τους πολίτες γρήγορα και άνετα λόγω του κυκλοφοριακού προβλήματος
* Η ρύπανση και η ηχορύπανση αποτελούν πλέον κυρίαρχα χαρακτηριστικά της ζωής στην πόλη.
* Ο περιορισμός στο ελεύθερο περπάτημα έχει σαν αποτέλεσμα την λιγότερη άσκηση που προσφέρει το περπάτημα με άμεσες συνέπειες στην υγεία.

Τα οδικά ατυχήματα και δυστυχήματα με πεζούς στον αστικό χώρο αποτελούν μεγάλο ποσοστό των νεκρών και τραυματιών από οδικά ατυχήματα. Για παράδειγμα, το 2007 οι νεκροί πεζοί στο σύνολο της χώρας αποτελούσαν το 16% των νεκρών, ενώ στην Νομαρχία Αθηνών, μια σχεδόν πλήρως αστική περιοχή, το 29%. Επομένως οι αστικές περιοχές της Ελλάδας αποτελούν ένα επικίνδυνο περιβάλλον για τους κατοίκους τους λόγω της κυκλοφορίας αυτοκινήτων.

Η διαφύλαξη των χώρων των πεζών και η καλύτερη διαμόρφωσή τους συμβάλλουν στην οδική ασφάλεια και στην βελτίωση της ποιότητας ζωής των ανθρώπων στις πόλεις και τα χωριά, αλλά και στην βελτίωση των τουριστικών τους δυνατοτήτων. Οι οργάνωση των πόλεων με βάση τη μετακίνηση με τα πόδια, το ποδήλατο και τα μέσα δημόσιας μεταφοράς, δηλαδή τη βιώσιμη κινητικότητα, έχει αποτέλεσμα καλύτερες πόλεις και χωριά και υγιέστερη ζωή.

Η βιώσιμη κινητικότητα αφορά πρωτίστως τους Δήμους και τις Δημοτικές Αρχές. Επομένως διαμορφώσαμε το επόμενο ερωτηματολόγιο το οποίο απευθύνεται προς τους υποψήφιους συνδυασμούς που διεκδικούν τις δημοτικές αρχές των Δήμων της χώρας μας. Το ερωτηματολόγιο είναι σχετικά εκτεταμένο αλλά έτσι είναι δυνατόν να υποστηρίξει τους σκοπούς για τους οποίους συντάχθηκε.

Το ερωτηματολόγιο αυτό έχει σκοπό:

* Να θέσει ερωτήματα **προς τα στελέχη των συνδυασμών** ώστε:

να διαμορφώσουν πρόγραμμα που να υποστηρίζει την ασφαλή και ευχάριστη μετακίνηση των πεζών, τη βιώσιμη κινητικότητα

να δώσει ιδέες ώστε να διαμορφωθούν σχετικά προγράμματα, με οικονομικά μέσα κατάλληλα για την εποχή της οικονομικής δυσπραγίας

* Να βοηθήσει **τους πολίτες και τις ομάδες πολιτών** που ενδιαφέρονται ώστε:

 να ελέγξουν τις προτάσεις των συνδυασμών

να ζητήσουν από τα στελέχη των συνδυασμών συγκεκριμένες προτάσεις

να βοηθήσει την πρόοδο πραγματοποίησης των προτάσεων, στο μέλλον

* Να **διαδώσει τα θέματα των δικαιωμάτων των πεζών και της βιώσιμης κινητικότητας**
* Να γίνουν γνωστές στην πρωτοβουλία μας και στο κοινό που την παρακολουθεί οι απόψεις των συνδυασμών, οι συνηθέστερες απόψεις και προβλήματα, καθώς και να εντοπιστούν νέες και πρωτότυπες ιδέες από στελέχη συνδυασμών και άλλους πολίτες.

**ΟΔΗΓΙΕΣ ΣΥΜΠΛΗΡΩΣΗΣ:**

* **Η ουσιαστική απάντηση γίνεται στα πεδία «Σχόλιο» και η έκταση των πεδίων μπορεί να μεγαλώσει ανάλογα με την απάντηση.**
* **Τα πεδία «ΔΓ – ΟΧΙ – ΝΑΙ», είναι βοηθητικά και συνοψίζουν την απάντηση** (ΔΓ : δεν γνωρίζω)

**ΕΡΩΤΗΜΑΤΟΛΟΓΙΟ**

της ΠΕΖΗ [http://www.pezh.](http://www.pezh.gr/)org      Τ.Θ. 3188 Αθήνα 10210    E-mail: pezh@pezh.gr

**ΠΡΟΣ ΤΟΥΣ**

**ΣΥΝΔΥΑΣΜΟΥΣ ΤΩΝ ΕΚΛΟΓΩΝ ΤΟΠΙΚΗΣ ΑΥΤΟΔΙΟΙΚΗΣΗΣ 2014**

**για τα θέματα των πεζών και τη βιώσιμη κινητικότητα**

|  |
| --- |
| **ΔΗΜΟΣ Νέας Ιωνίας** |
| **Συνδυασμός Ενότητα για την Νέα Ιωνία** |

**Οδική ασφάλεια**

Στην περιοχής σας:

|  |  |  |
| --- | --- | --- |
| 1 | Έχουν γίνει ατυχήματα με συμμετοχή πεζών και πόσοι ήταν οι νεκροί και οι τραυματίες; | ΔΓ – ΟΧΙ - ΝΑΙ |
| Σχόλιο: Ναι με τουλαχιστον 2 νεκρούς. |
| 2 | Έγινε κάποια βελτίωση εκεί που έγιναν τα ατυχήματα για την ασφάλεια των πεζών; | ΔΓ – ΟΧΙ - ΝΑΙ |
| Σχόλιο: Οχι |
| 3 | Σε ποια σημεία υπάρχει άμεση ανάγκη να βελτιωθεί η κατάσταση της ασφαλούς κίνησης πεζών; Λεωφόρος Εθνικής ΑντιστάσεωςΠώς θα βελτιωθεί; Είναι δρ’ομος αρμοδιότητας της περιφέρειας. Βασικά είναι θέμα κακής γεωμετρίας της οδού και ελλειπών διαβάσεων με πεζοφάναρο. | ΔΓ – ΟΧΙ - ΝΑΙ |
| Άμεσα, αμεσαΜέσα στα επόμενα 2 χρόνια, Αργότερα,  |
| 4 | Υπάρχουν εθνικοί δρόμοι ή δρόμοι με μεγάλη κυκλοφορία που περνούν μέσα από πόλη ή χωριό του Δήμου; Αν ναι, εμποδίζουν την μετακίνηση των πεζών ανάμεσα στις δύο πλευρές του δρόμου ή δυσκολεύουν την μετακίνηση κατά μήκος του δρόμου; Τι σκοπεύετε να κάνετε για νε βελτιώσετε την κατάσταση; Είναι η λεωφόρος Εθνικής Αντιστάσεως και η αναστροφή της Ηρακλείου πριν από το ΚΚΕ. Για την δεύτερη περίπτωση τα συχνά ατυχήματα οφείλονται σε παραβίαση σηματοδότησης. | ΔΓ – ΟΧΙ - ΝΑΙ |
| Άμεσα,Στα επόμενα 2 χρόνια, Αργότερα,  |

**Επαρκή και λειτουργικά πεζοδρόμια και χώροι πεζών**

|  |  |  |
| --- | --- | --- |
| 5 | Θεωρείτε ότι οι κάτοικοι και οι επισκέπτες των οικισμών σας μπορούν να περπατήσουν ασφαλείς, να ανακαλύψουν ωραία μέρη και να χαρούν την καθημερινή τους ζωή στα χωριά και τις πόλεις του Δήμου σας; | ΔΓ – ΟΧΙ - ΝΑΙ |
| Σχόλιο: Μάλλον όχι. |
| 6 | Γνωρίζετε ότι για τη διαμόρφωση των πεζοδρομίων ισχύουν οι **προδιαγραφές** της ΥΑ 52907 ΥΠΕΚΑ (ΦΕΚ 2621Β/31-12-2009), που αρχικά επιβάλλουν: ελάχιστο πλάτος διάβασης πεζών, **χωρίς κανένα εμπόδιο για τους πεζούς, 1,50 μέτρο** (οποιαδήποτε άλλα όπως κολώνες, δέντρα, σήματα, τοποθετούνται εκτός του 1,50μ) και ελάχιστο **ελεύθερο ύψος 2,20 μέτρα; Ναί** | ΟΧΙ - ΝΑΙ |
| 7 | Θεωρείτε ότι οι δημοτικοί άρχοντες και οι μηχανικοί του Δήμου γνωρίζουν και εφαρμόζουν τις προδιαγραφές αυτές; | ΔΓ – ΟΧΙ - ΝΑΙ |
| Σχόλιο: Τις γνωρίζουν αλλά δεν είναι πάντοτε εύκολο να εφαρμοσθούν. |
| 8 | Τι θα κάνετε για να γνωρίσουν και να εφαρμόσουν οι πολίτες, οι δημοτικοί άρχοντες και οι μηχανικοί του Δήμου, τις προδιαγραφές αυτές; Τίποτα γιατί και να τις γνωρίζουν δεν μπορούν να τις εφαρμόσουν πάντοτε. Για παράδειγμα τπάρχει πλήθος εμποδίων από κλίμακες εισόδου στα σπίτια η δένδρα οπότε είναι δύσκολο να πάρεις ριζικές αποφάσεις. | ΔΓ – ΤΙΠΟΤΑ - ΠΟΛΛΑ |
| Σχόλιο: |
| 9 | Γνωρίζετε ή μπορείτε να εκτιμήσετε σε τι ποσοστό τα πεζοδρόμια των οικισμών του Δήμου σας είναι τουλάχιστον όσο ορίζουν οι προδιαγραφές του ΦΕΚ 2621Β/31-12-2009; 50-70% | 0 - 10% 10 – 30%30 – 50%50 -70% |
| Σχόλιο: |
| 10 | Θεωρείτε ότι η κακή κατάσταση των χώρων πεζών και η επικίνδυνη μετακίνηση των πεζών υποβαθμίζουν τις τουριστικές δυνατότητες της περιοχής σας και την ποιότητα ζωής των κατοίκων; Πού κυρίως συμβαίνει αυτό; Ναι συμβαίνει σε όλη την πόλη πλην της Αλςούπολης | ΔΓ – ΟΧΙ - ΝΑΙ |
| Σχόλιο: |
| 11 | Πιστεύετε ότι σε κάποιες περιοχές τα πεζοδρόμια πρέπει να είναι ακόμα πιο πλατιά από τα ελάχιστα των προδιαγραφών; Ποιές είναι αυτές; Τι σκοπεύετε να κάνετε εκεί; Δεν μπορείς να κάνεις πολλά πράγματα γιατί η πόλη είναι ήδη διαμορφωμένη από άποψη δόμησης και ρυμοτομίας. | ΔΓ – ΟΧΙ - ΝΑΙ |
| Σχόλιο: |
| 12 | Πιστεύετε ότι μπορούν να διαμορφωθούν στην επόμενη τετραετία νέοι δρόμοι ήπιας κυκλοφορίας ή ζώνες μικρών ταχυτήτων; Ποιές είναι αυτές; Τι σκοπεύετε να κάνετε εκεί; Ναι κυρίως στην περιοχή Λαζάρου για την οποία συντάσσεται κυκλοφοριακή μελέτη. | ΔΓ – ΟΧΙ - ΝΑΙ |
| Σχόλιο: |
| 13 | Υπάρχουν εμπόδια στη διαμόρφωση επαρκών πεζοδρομίων (όπως του ΦΕΚ 2621Β/2009) στο Δήμο; Ποιά είναι τα κυριότερα; Έχετε βρει τρόπους για να τα ξεπεράσετε; Πλέον αυτών που αναφέρθηκαν πριν είναι και η παράνομη επέκταση τραπεζοκαθισμάτων. | ΔΓ – ΟΧΙ - ΝΑΙ |
| Σχόλιο: |
| 14 | Το περπάτημα είναι ο πρωταρχικός τρόπος μετακίνησης των ανθρώπων, ενώ το ποδήλατο είναι σημαντικό μέσο βιώσιμης κινητικότητας αλλά αφορά ένα μέρος των ανθρώπων. Όταν σχεδιάζετε και χρηματοδοτείτε ποδηλατόδρομους, τους εντάσσετε στη βελτίωση της μετακίνησης και των πεζών; Εμεσα μιας και μειώνουν τη χρήση του αυτοκινήτου. | ΔΓ – ΟΧΙ - ΝΑΙ |
| Σχόλιο: |

**Στάθμευση**

|  |  |  |
| --- | --- | --- |
| 15 | Παρκάρουν αυτοκίνητα πάνω σε πεζοδρόμια και χώρους πεζών; Πού βρίσκονται τα μεγαλύτερα προβλήματα; Παρκάρουν και το πρόβλημα υπάρχει σε όλη σχεδόν τη πόλη. | ΔΓ – ΟΧΙ - ΝΑΙ |
| Σχόλιο: |
| 16 | Εξαναγκάζονται οι πεζοί να κατεβαίνουν στο δρόμο, εκεί όπου υπάρχει μεγάλη ή ταχεία κυκλοφορία; Μερικές φορές ναι. | ΔΓ – ΟΧΙ - ΝΑΙ |
| Σχόλιο: |
| 17 | Σκοπεύετε να διαφυλάξετε με αστυνόμευση, με ειδικές κατασκευές ή με άλλο τρόπο τα πεζοδρόμια και τους χώρους πεζών από την παράνομη στάθμευση; Πώς; Το κάνουμε με εμπόδια (κολωνάκια) η αστυνόμευση όμως είναι ανεπαρκής. | ΔΓ – ΟΧΙ - ΝΑΙ |
| Σχόλιο: |
| 18 | Σας ενδιαφέρει να καταγράψετε τη βελτίωση ή χειροτέρευση της στάθμευσης πάνω σε πεζοδρόμια και χώρους πεζών, κατά τη διάρκεια της θητείας σας; Πώς θα το κάνετε; Μας ενδιαφέρει και μπορεί να γίνει με ανάλογες μελέτες. | ΔΓ – ΟΧΙ - ΝΑΙ |
| Σχόλιο: |

**Ενοποίηση διαδρομών πεζών και ανάδειξη περιοχών ενδιαφέροντος**

|  |  |  |
| --- | --- | --- |
| 19 | Βλέπετε δυνατότητες για να βελτιωθούν ή να δημιουργηθούν στις πόλεις και τα χωριά του Δήμου, διαδρομές για ασφαλές και άνετο περπάτημα που θα τα διασχίζουν και θα ενώνουν πλατείες, πάρκα, αξιοθέατα, άλλους δημόσιους χώρους και υπηρεσίες; Πώς θα το κάνετε;  | ΔΓ – ΟΧΙ - ΝΑΙ |
| Σχόλιο:Ελάχιστες δυνατότητες μιας και ο δήμος μας είναι ο τέταρτος πανελλαδικά σε πυκνότητα στη χώρα. |
| 20 | Υπάρχουν ρέματα, ελεύθεροι χώροι όπου δεν έχουν πρόσβαση οι πεζοί, άλλες φυσικές ή χέρσες ή εγκαταλειμμένες και υποβαθμισμένες εκτάσεις μέσα στον οικισμό ή και κοντά του, που μπορούν να συμπεριληφθούν σε δίκτυο κίνησης πεζών και ποδηλάτων, προσωρινό ή μόνιμο;  | ΔΓ – ΟΧΙ - ΝΑΙ |
| Σχόλιο: Ναι υπάρχουν |
| 21 | Υπάρχουν περιφράξεις οι οποίες δεν φυλάσσουν κάτι ιδιαίτερα σημαντικό, οι οποίες αν καταργηθούν (ή δεν κατασκευαστούν) θα αποδώσουν εκτάσεις στους ανθρώπους, θα μειώσουν τις αποστάσεις με τα πόδια και θα βοηθήσουν στην ενοποίηση των δημόσιων χώρων; | ΔΓ – ΟΧΙ - ΝΑΙ |
| Σχόλιο: |

**Αξιολόγηση για μικρό κόστος και σημαντικό αποτέλεσμα**

|  |  |  |
| --- | --- | --- |
| 22 | Έχουν γίνει έργα για τη βελτίωση της μετακίνησης με τα πόδια και τα δημόσια μέσα μεταφοράς; Θεωρείτε ότι έχουν ή θα έχουν ουσιαστικό αποτέλεσμα στην ζωή των κατοίκων; | ΔΓ – ΟΧΙ - ΝΑΙ |
| Σχόλιο: Εχουν γίνει. |
| 23 | Σκοπεύετε να τα συνεχίσετε και να βελτιώνετε τη βιώσιμη μετακίνηση; | ΔΓ – ΟΧΙ - ΝΑΙ |
| Σχόλιο: Στο μέτρο του δυνατού. |
| 24 | Έχει ήδη χρησιμοποιηθεί χρηματοδότηση για βελτίωση της βιώσιμης κινητικότητας στο Δήμο από ιδίους πόρους ή από προγράμματα του ΕΣΠΑ όπως π.χ. «Πράσινη Ζωή στην Πόλη» Σκοπεύετε να εκμεταλλευθείτε σχετικούς τομείς του «νέου ΕΣΠΑ» όπως «Ολοκληρωμένες Αστικές Παρεμβάσεις - προστασία των ελεύθερων χώρων στα αστικά κέντρα» και «Προώθηση της βιώσιμης κινητικότητας στις πόλεις: Αποσυμφόρηση κυκλοφοριακού φορτίου – Ενίσχυση του δικτύου Ποδηλατοδρόμων – Στήριξη της κινητικότητας των Πεζών Πολιτών»; | ΔΓ – ΟΧΙ - ΝΑΙ |
| Σχόλιο: Ναι έχουν χρησιμοποιηθεί. |
| 25 | Υπάρχει ήδη στο Δήμο ένα σχέδιο ή πρόγραμμα υποστήριξης της μετακίνησης με τα πόδια, τα ποδήλατα και με μέσα δημόσιας μεταφοράς; Ποιά περιοχή αφορά; Αν δεν υπάρχει, σκοπεύετε να διαμορφώσετε ένα;  | ΔΓ – ΟΧΙ - ΝΑΙ |
| Σχόλιο: Ναι υπάρχει και αφορά όλη την πόλη με την κατασκευή δύο ποδηλατοδρόμων |
| 26 | Αν δεν υπάρχει τέτοιο σχέδιο, οι διαμορφώσεις δημόσιων χώρων, σε χώρους πεζών είναι αποσπασματικές; Μήπως έτσι κατασκευάζονται έργα μικρής σημασίας και αμελούνται σημαντικότερα; | ΔΓ – ΟΧΙ - ΝΑΙ |
| Σχόλιο: Θεωρούμε ότι και οι μικρές παρεμβάσεις έχουν τη σημασία τους. |
| 27 | Πάντοτε αλλά περισσότερο τώρα, στην εποχή οικονομικής δυσχέρειας που ζούμε, υπάρχει ανάγκη τα έργα που γίνονται να συμβάλλουν στην βελτίωση της ποιότητας ζωής .των πολιτών όσο το δυνατόν περισσότερο. Έχετε αναπτύξει έναν τρόπο αξιολόγησης, ώστε τα έργα και οι δράσεις σας να έχουν με σχετικά μικρό κόστος μεγάλο αποτέλεσμα; Ποιά είναι τα κριτήρια αυτής της αξιολόγησης (επικίνδυνα σημεία, προδιαγραφές ΦΕΚ 2621Β/2009, πολλοί πεζοί κ.ά.);  | ΔΓ – ΟΧΙ - ΝΑΙ |
| Σχόλιο: Από ανάγκη τα έργα αξιλογούνται σε σχέση με το κόστος τους. |
| 28 | Θεωρείτε ότι το κόστος των διαμορφώσεων για χώρους πεζών είναι υψηλό; Έχετε βρει τρόπους ώστε να μειωθεί το κόστος ώστε να διαμορφωθούν περισσότερες περιοχές; Έχετε εξετάσει διαφορετικούς τρόπους πλακόστρωσης, ασφαλτόστρωση, όχι μόνιμες κατασκευές, λιγότερο τσιμέντο κλπ;  | ΔΓ – ΟΧΙ - ΝΑΙ |
| Σχόλιο: Οχι |
| 29 | Έχετε εξετάσει τη δυνατότητα απασχόλησης ανέργων για να γίνει αξιολόγηση των αναγκών και των προτεραιοτήτων για την βελτίωση της μετακίνησης και της εικόνας των πόλεων και των χωριών; | ΔΓ – ΟΧΙ - ΝΑΙ |
| Σχόλιο: Δεν υπάρχει νομοθετικό πλαίσιο για κάτι τέτοιο. |

**Οδική ασφάλεια και πρόσβαση στα σχολεία, νοσηλευτήρια, χώρους συγκέντρωσης κοινού**

|  |  |  |
| --- | --- | --- |
| 30 | Είναι ασφαλής η πρόσβαση πεζών μαθητών στην είσοδο των σχολείων και γύρω από αυτή; Υπάρχει κάπου σημαντικό πρόβλημα και πώς σκοπεύετε να το λύσετε;  | ΔΓ – ΟΧΙ - ΝΑΙ |
| Σχόλιο: Σχετικά είναι ασφαλής. |
| 31 | Έχετε κάποιο τυποποιημένο πρόγραμμα ελέγχου και μέτρα αντιμετώπισης για την οδική ασφάλεια των μαθητών γύρω από τα σχολεία; Το εφαρμόζετε ; | ΔΓ – ΟΧΙ - ΝΑΙ |
| Σχόλιο:Οχι |
| 32 | Τα παραπάνω για τα σχολεία, ισχύουν και για νοσηλευτήρια και χώρους σημαντικής συγκέντρωσης ανθρώπων που υπάρχουν στο Δήμο;  | ΔΓ – ΟΧΙ - ΝΑΙ |
| Σχόλιο: Ναι |

**Γενικά**

|  |  |  |
| --- | --- | --- |
| 33 | Τι θα κάνετε για να γνωρίσουν οι αστυνομικοί, οι πολίτες, οι δημοτικοί άρχοντες και οι μηχανικοί του Δήμου τα προβλήματα και τα δικαιώματα των πεζών; | ΔΓ – ΤΙΠΟΤΑ - ΠΟΛΛΑ |
| Σχόλιο: Δεν ‘εχουμε προγραμματίσει κάτι σχατικά |
| 34 | Σκοπεύετε να θέσετε τις βάσεις για τη συνεχή βελτίωση της μετακίνησης με τα πόδια, το ποδήλατο και τα μέσα κοινής μεταφοράς στις πόλεις και τα χωριά σας;  | ΔΓ – ΟΧΙ - ΝΑΙ |
| Σχόλιο: Το κάνουμε πάντα στο μέτρο του δυνατού. |